“Όχι Μπραζίλια μα Οκτάνα”
Άριστο! Ένας πολύ όμορφος και αρχοντικός χώρος, με κοντινή θέα στην παραλία, που κάθε γωνιά του μαρτυρεί την καλλιτεχνική αισθητική του εξαιρετικού οικοδεσπότη Γιάννη και ο οποίος βρίσκεται στο καλύτερο σημείο της παλιάς πόλης, στο επίκεντρο όλων. Στον τόσο οικείο αυτόν χώρο, που νιώθεις να έχει ξεπηδήσει από κάποιο διήγημα του Εμπειρίκου ή της Καρυστιάνη, μας υποδέχτηκε ο Δημήτρης, ένας πολύ ευγενής νεαρός με καλό χιούμορ, που μας βοήθησε με ότι χρειαστήκαμε και σε ότι ζητήσαμε. Για τον Γιάννη ότι και να πω θα είναι λίγο, μιας και πέρα από το πόσο άνετα μας έκανε να νιώσουμε μέσα στο σπιτι, είναι ένας άνθρωπος με βαθιά γνώση όχι μόνο της περιοχής της Άνδρου και της Χώρας, αλλά και της ιστορίας αυτού του πανέμορφου νησιού και όχι μόνο. Θα μπορούσαμε να μιλάμε με τις ώρες. Η εμπειρία μου από την διαμονή μου ήταν άριστη. Αν και σε μικρό χρονικό διάστημα, νιώθω πως έμαθα πολλά, είδα αρκετά, ένιωσα πολλά, και πήρα λίγο από την μαγεία αυτή, της παλιάς, καλής, αρχοντικής Άνδρου. Έχω ήδη ετοιμάσει την επιστροφή μου στην Οκτάνα. Ευχαριστώ πολύ παιδιά, εις το επανιδείν.